**Aproapele**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(„Să iubeşti pe Domnul Dumnezeul tău,

cu toată inima ta, cu tot sufletul tău şi cu tot cugetul tău.”

Aceasta este cea dintâi şi cea mai mare poruncă.

Iar a doua, asemenea ei, este:

„Să iubeşti pe aproapele tău ca pe tine însuţi.”

În aceste două porunci se cuprind toată Legea şi Prorocii.)

Aproapele

...

Am întrebat odată, un coleg din lume,

Cu care-mpart-zic eu-aceeași neștiință,

De ce se luptă omul cu-atâta stăruință,

De-a-și făuri în viață un sclipitor renume?

...

O, dragul meu confrate, -nainte de născare,

Îți amintești cumva de am avut de-ales

Ce vom face noi, în lumea asta mare,

În zbaterea-i neroadă și fără de-nțeles?

...

Cu o privire-naltă, de undeva de sus,

Acela m-a-ntrebat, tu cine ești străine?

Tu știi cine sunt eu? Privește-mă mai bine,

Asemenea-ntrebare nici regii nu mi-au pus!

...

Și de când noi suntem amândoi colegi?

Eu m-am luptat o viață în lumea asta mare,

Să-mi fac un bun renume, poți să înțelegi?

Și eu sunt cineva, nu sunt un oarecare!

...

Mi-am amintit deodată, ce trebuie să fac,

Menirea pentru care în lume m-am născut,

Am înțeles și-apoi am plecat, tăcut,

Să mă găsesc în lume, cu mine să mă-mpac!

...

O, mândrie goală și-al tău ego umflat

Din om fără valoare ce se vrea măreț,

Cum te bați în lume cu ceilalți ce se bat

Să-i poți privi pe toți de sus și cu dispreț!

...

Eu mă plimb discret în lumea asta mare,

Să mă găsesc și-apoi cu mine să mă-mpac,

Deși îmi este greu și nu știu cum să fac,

Pentru că eu mă văd de fapt, în fiecare!